Document ID: 32004R0271

Uredba Komisije (ES) št. 271/2004
z dne 16. februarja 2004
o odobritvi prenosov količinskih omejitev za tekstilne izdelke in oblačila s poreklom iz Macaa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov iz tretjih držav [1], in zlasti člena 7 Uredbe,
ob upoštevanju naslednjega:
(1) Člen 7 Sporazuma med Evropsko gospodarsko skupnostjo in Macaom o trgovini s tekstilnimi izdelki [2], parafiranim dne 19. julija 1986 in odobrenim s Sklepom Sveta 87/497/EGS, nazadnje spremenjen s Sporazumom v obliki izmenjave pisem, parafiranim dne 22. decembra 1994 in odobrenim s Sklepom Sveta 95/131/ES [3], določa, da se lahko transferji dogovorijo med kategorijami in kvotnimi leti.
(2) Macao je predložil dve zahtevi za prenose med kvotnimi leti, dne 26. junija 2003 in 14. januarja 2004.
(3) Prenosi, za katere je zaprosil Macao, sodijo v okvir omejitev določb o prožnosti iz člena 7 Uredbe (EGS) št. 3030/93 in so določeni v Prilogi VIII, stolpec 9.
(4) Zato je primerno, da se zahtevam ugodi.
(5) Zaželeno je, da ta uredba začne veljati dan po objavi, da se subjektom omogoči čimprejšnje koriščenje njenih ugodnosti.
(6) Ukrepi, predvideni v tej uredbi, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi med količinskimi omejitvami za tekstilno blago s poreklom iz Macaa, določeni s Sporazumom med Evropsko skupnostjo in Macaom o trgovini s tekstilnimi izdelki, se za kvotno leto 2003 odobrijo v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. februarja 2004

Labels: 3
18
15
1